এই ক ’ লা সাম্ৰাজ্যত সোমবাৰে নিশা লখিমপুৰৰ নৱ নিযুক্ত আৰক্ষী অধীক্ষক আই পি এছ অৰ্পনা এন ’ ৰ নিৰ্দেশত সদৰ আৰক্ষীয়ে অভিযান চলাই বঙালমৰাৰ পৰা উদ্ধাৰ কৰে বৃহৎ পৰিমাণৰ নকল সোণৰ নাও আৰু বিস্কুট ।সদৰ থানাৰ ভাৰপ্ৰাপ্ত বিষয়া টুলুমণি দুৱৰাৰ নেতৃত্বত বঙালমৰাৰ বিভিন্ন প্ৰান্তত নকল সোণৰ বিৰুদ্ধে চলিল এই অভিযান । নাওবৈছা আৰু বঙালমৰা আৰক্ষীৰ যৌথ সহযোগত চলা এই অভিযানত বঙালমৰা, তিনঠেঙীয়া, দৌলতপুৰৰ পৰা উদ্ধাৰ হল ৩খন নকল সোণৰ নাও আৰু আঠ খন নকল সোণৰ বিস্কুট । নকল সোণৰ বিস্কুট প্ৰতিখনৰ ওজন প্ৰায় ২ৰ পৰা ৩ কিলোগ্ৰাম ।সোণৰ নাও কেইখনৰ ওজন প্ৰায় আঠ কিলোগ্ৰাম ।আৰক্ষীৰ এই অভিযান কালত দুজনক হাতে লোতে গ্ৰেপ্তাৰ কৰে । গ্ৰেপ্তাৰ হোৱা দুই প্ৰবঞ্চক ক্ৰমে মহঘুলীৰ বাবুল হুছেইন আৰু শ্বফিকুল ইছলাম বুলি জানিব পৰা গৈছে ।